Què són, els Països Catalans? Bé, a veure. No està tan clar què son els PPCC. Jo mateix encara no ho sé, després de reflexionar-hi bastant. Els PPCC són una única nació? No està tan clar. Si mesurem si un territori és nació o no en funció de la voluntat popular majoritària, fora de Catalunya, cap regió dels PPCC és una nació. D'altra banda, sí hi ha minories que se senten de la nació valenciana o balear -si és que existeixen, que no ho sé- o de la catalana. Formen, aquests col·lectius minoritaris, una nació dins de les seves comunitats autònomes? Seria incorrecte dir que, per exemple, el País Valencià és un territori de dues o potser tres nacions, la catalana, la valenciana i l'espanyola, tal com passa a l'Estat Espanyol amb les comunitats històriques? Jo crec que no seria pas incorrecte dir-ho. Per altra banda, el fet de que parlem la mateixa llengua als PPCC és motiu suficient per dir que és una sola nació? És que potser no parlen anglès al Regne Unit i als Estats Units? Però en canvi ningú afirma que siguin una mateixa nació. En aquest supòsit, no seria legítim fer cap referència als PPCC a no ser que fos merament lingüística, això és, parlar d'un conjunt de territoris equivalents a allò que per l'anglès seria la Commonwealth, països de parla anglesa. La llengua, com veiem, no és motiu suficient per afirmar que els PPCC són una sola nació. Si parlem de cultura, ¿fins a quint punt la compartim, les diferents indentitats dels PPCC? Podriem dir que els nostres lligams polítics varen trencar-se al 1714, i en canvi, els lligams polítics entre els EUA i el Regne Unit van trencar-se al 1776. La separació fou més tard, i malgrat això ningú els considera una mateixa nació i, aquí, que fa més anys, hi ha que diu que sí que sóm la mateixa nació. I és evident que, des de 1714, i també desde la formació de la Corona, els diferents països catalans han seguit molt diversos camins. Són els Països Catalans un conjunt de nacions, o una nació? Com ho veieu? No és fàcil el tema, eh?
Sense València no hi ha INDEPENDÈNCIA! Ni sense el Rosselló, ni sense Mallorca, ni sense la Franja de Ponent! Com es pot ser tan egoista... Una NACIæquot; lluita junta o NO lluita. A més, no es pot parlar de nacions diferents entre el Principat de Catalunya i la resta dels Països Catalans. S'han d'entendre certes coses sobre el mot Països Catalans, ja que el significat de "país" en català no és el mateix que el significat en castellà, que és el que, erroniament, s'emprea sempre. Aquells que es pensin que independitzar un tros de la nació faria independitzar-la tota, és totalment fals, sinó, que no recordeu el que va passar amb el Rosselló després del Tractat dels Pririneus? Independitzar el Principat de Catalunya comportaria fer més forta aquesta divisió que ens han imposat des de l'Estat Espanyol i Francès, ja que d'aquesta manera estaríem acceptant que no som el mateix poble, que anem per camins diferents, quan en realitat no és així. Un altre exemple: Irlanda. Què fa la Irlanda independitzada per Irlanda del Nord? No es pot creure que València, Mallorca, la Franja i el Rosselló s'independitzaran amb molta facilitat després de que ho faci, pel seu compte, el Principat de Catalunya. Serà ben bé al contrari, fomentarem l'espanyolisme a aquestes zones i a més, crearem una juventut que reconeixerà com a la seva nació, el Principat de Catalunya, desentenent-se de la resta de territori català. O TOTS O NINGÚ! No es pot alliberar només una part de la nació, ja que perd el sentit d'alliberament nacional i es substitueix per ALLIBERAMENT REGIONAL! Salut i independència de TOTA la nació! PD: Un altre exemple és Andorra, ha millorat la situació als PPCC? No, ells ara ja no volen ser ni catalans, ells són andorrans. Una bona pensada anar independitzant trocets per a destruir la nació... 
Doncs mira, no hi estic d'acord. Primer de tot, jo mai he amagat en aquests fòrums que no sóc pas independentista, ara bé, catalanista com el que més. De tota manera, hores d'ara, la única regió amb capacitat per poder indepentizar-se és Catalunya. Com t'han dit altres foristes, si hem d'esperar a que l'independentisme valencià i balear es torni fort, més val que esperem asseguts. Si Catalunya aconseguís la independència, tindria prou força com per a crear una influència importantíssima fora de les seves fronteres, cosa que ara no té, ja que depèn d'Espanya i estaràs d'acord amb mi que aquests no en volen ni sentir a parlar d'això. Però no oblidem que Catalunya és el centre dels PPCC, i el motor ideològic, polític, social i econòmic. És possible que la realitat no t'agradi; però el poble català, potser per les seves ciurcumstàncies històriques, i potser també pel seu tarannà, ha estat l'únic defensor de la catalanitat i per tant és l'únic que pot recollir els fruits del seus esforços. La resta de Països Catalans, havent sofert bastant menys que el Principat les escomeses centralistes i feixistes, han demostrat que la nació dels PPCC els importa ben poc. Parlo com a pobles, evidentment que hi ha excepcions, però les nacions les formen pobles, no persones. 
"És possible que la realitat no t'agradi; però el poble català, potser per les seves ciurcumstàncies històriques, i potser també pel seu tarannà, ha estat l'únic defensor de la catalanitat i per tant és l'únic que pot recollir els fruits del seus esforços. La resta de Països Catalans, havent sofert bastant menys que el Principat les escomeses centralistes i feixistes, han demostrat que la nació dels PPCC els importa ben poc. Parlo com a pobles, evidentment que hi ha excepcions, però les nacions les formen pobles, no persones." 100% d'acord. Durant estos 3 últims segles, els valencians mos hem venut a Espanya, hem intentat fer-mos amics de l'imperi dels Borbons, i ara ho estem pagant car. 
Doncs jo no estic ni al zero per cent d'acord... que és això del seu tarannà ni osties?... vols un exemple del diferent tarannà Català del tarannà valencià?... Mira allà on el poble català ha patit unes circunstàncies molt semblants a les que hem patit els Valencians quin tarannà tenen... parle de la catalunya Nord... o és que els Catalans de Perpinyà no són catalans?... vols dir que la situació de la cultura Catalana a la catalunya Nord és millor que al Pais Valencià?... i alli són catalans, a qui s'han venut els Catalans de la Catalunya Nord? Vinga va!!... Tarannà.... els collons el tarannà!!!
Suposo que és una barreja de tot, com t'he dit. Del tarannà, les circumstàncies històriques, etc. I bé, qui diu el País Valencià diu qualsevol territori dels PPCC que no sigui Catalunya. Pren-t'ho com vulguis, company, però Catalunya és un cas únic de supervivència mundial, quasi se'm posa la pell de gallina de dir-ho, que ha resistit les escomeses centralistes i feixistes durant anys, i cada vegada som més forts bo i recuperant el terreny perdut amb la paraula. No vulgueu posar-vos a la mateixa altura un territori com el PV o qualsevol altre, on amb prou feines podem sentir parlar la nostra llengua. No per culpa dels catalanistes i de la gent amb dignitat -com suposo que deus ser tu- però sí que, com a poble, al PV i a la resta dels PPCC heu fracassat en la defensa de la Catalanitat. Sobre la segona pregunta de les escomeses, és òbvia. Reflexiona, escriu amb la ment i no amb les vísceres. De tota manera, si vols un resum busca el nombre d'afusellats catalans a la repressió franquista i et faràs una idea. 
En realitat, m'has contestat allò que no anava dirigit a tú... jo puc estar en desacord amb la teua afirmació, però bé... si tú creus que els catalans teniu un "noseque" especial que no tenim els demes, doncs molt bé, de puta mare... jo no tinc res a dir, el que hem fot és que un Valencià estiga d'acord amb tú, i no al 50 ni al 75 per cent... ho està al cent per cent... I es que des del meu punt de vista, un Valencià no pot estar d'acord amb la afirmació que has fet de que els demes hem patit molt menys les escomeses centralistes i feixistes, segons les teues paraules, perquè senzillament no són certes... si tú vols creure-les avant, cap problema, però un Valencià no pot, o millor dit no deu fer-ho. Ni se m'ha ocurrit ni se m'ocurriria posar al P.V. a l'altura de Catalunya en quant a la seua capacitat de resposta al centralisme... ja firmaria jo ara mateix estar a la meitat de la meitat... mira si esta malament la cosa per aci, i mira si tinc estima, apreci i enveja (sana, espere) pel poble Català. I en quan a lo que si et demanava a tú i que m'has ventilat amb un "reflexiona", no anem a posar-nos a comptar afusellats, que afusellats pel franquisme n'hi han per tot arreu i cadascú té els seus propis, i et parla un nebot d'un d'ells, casat amb una neta d'un altre... però ja et dic, no es cosa de traure comptes... el centralisme i el feixisme ens han atacat no de fa 70 anys sinó 300, per no remuntar-nos més enrere, que podriem.... i ja posats, et podria fer un inventari de ciscumstàncies que el Pais Valencià ha sofert i Catalunya no (la Catalunya Nord si, i per això l'he posada d'exemple)
Mira, els catalans no sé si tenim un "color ehpeciá", i tothom pot estar d'acord o en desacord. Però cap valencià pot esar en desacord amb que el següens sacrificis han estat en va: - Catalunya fou arrasada durant la Guerra del Segadors. - Catalunya va ser l'última defensa durant la guerra de successió, i fou novament arrasada. - Els Decrets de Nova Planta foren especialment durs a Catalunya. - Napoleó va annexionar-se Catalunya i va oficialitzar de nou el català. Per què no ho va fer amb el PV? Potser per què no feien prou soroll, allà? - Barcelona fou bombardejada durant la Jamància de 1842, sense comptar la quantitat de bullangues que hi va haver a partir de llavors, rebel·lions de caràcter progressista i catalanista. - El 1844 a la regió militar de Catalunya O'Donnell hi estableix el major nombre de tropes, per què serà? - Bobardeigs de Prim, Espartero, etc sobre Barcelona. - Assassinat pels espanyols del Francesc Ferrer i Guàrdia, creador de l'Escola Moderna i Catalana. - Estat de Guerra a Catalunya pels fets del Tancament de Caixes, cap al 1899. - Setmana Tràgica, repressió criminal contra els catalans el 1909. - I ja no vull ni entrar al segle XX, que no tinc ganes de pensar i dpescriure obvietats. Queda un llarg etcètera i el que t'he escrit és de memòria. Si, veient tot això, tu encara creus que el PV ha sofert el mateix que Catalunya, el teu problema no és una errònia concepció dels PPCC, sinó una manca de coneixement d'història. No sé si els catalans tenen un nosequè especial, però una història de lluita que ens ha col·locat a on som, sí. 
Els valencians hem patit el mateix genocidi lingüístic que vosatros (o més? mira València i Alacant). I a més a més, estem patint el penós sistema económic espanyol basat en construír, construír, construír, construír i especular. De tota manera, he de reconèixer que vosatros heu lluitat més per la vostra identitat i heu mantingut forta l'autoestima.... mosatros, no tant. 
Amic LLop, si els nostres amics Catalans hagueren tingut l'enemic a casa com nosaltres el teniem... Existència de la llengua Castellana segles abans dels Decrets de Nova Planta ... Si tingueren quasi tot el seu territori en contacte directe amb la potència dominant... Múrcia, Albacete,Conca, i sense una "franja de ponent" que ens fes de matalàs ... Si Catalunya es diguera Barcelona i existira una ciutat d'una dimensió lo suficientment important com per a utilitzar la seua rivalitat amb ànim de desvertebrar el país... València vs Alacant Tú creus que la seua lluita, hauria estat més efectiva que la nostra?...